32006D0589
L 240/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 август 2006 година
за признаване по принцип пълнотата на досиетата, представени за подробен преглед с оглед евентуалното включване на веществата авиглицин HCL, мандипропамид и метилдинокап в приложение I към Директива 91/414/ЕИО на Съвета
(нотифицирано под номер C(2006) 3858)
(текст от значение за ЕИП)
(2006/589/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
като има предвид, че:
(1)
Директива 91/414/ЕИО предвижда съставянето на списък на Общността с наименования на активните вещества, разрешени за включване в продукти за растителна защита.
(2)
Пред органите на Обединеното кралство беше представено досие за активното вещество авиглицин HCL от компанията Valent Biosciences на 27 октомври 2004 г. с молба веществото да бъде включено в приложение I към Директива 91/414/ЕИО. За активното вещество мандипропамид беше представено досие от компанията Syngenta AG пред органите на Австрия на 13 декември 2005 г. с молба веществото да бъде включено в приложение I към Директива 91/414/ЕИО. За активното вещество метилдинокап беше представено досие от компанията Dow AgroSciences пред органите на Обединеното кралство на 12 август 2005 г. с молба веществото да бъде включено в приложение I към Директива 91/414/ЕИО.
(3)
Органите на Обединеното кралство и на Австрия посочиха пред Комисията, че след предварителен преглед досиетата на засегнатите активни вещества удовлетворяват изискванията за наличие на данни и информация, определени в приложение II към Директива 91/414/ЕИО. Представените досиета също така удовлетворяват изискванията за наличие на данни и информация, определени в приложение III към Директива 91/414/ЕИО, по отношение на един продукт за растителна защита, съдържащ засегнатото активно вещество. В съответствие с член 6, параграф 2 от Директива 91/414/ЕИО досиетата впоследствие бяха придвижени от съответните кандидати в Комисията и другите държави-членки и бяха внесени за обсъждане в Постоянния комитет по хранителната верига и здравето на животните.
(4)
С настоящото решение следва формално да бъде потвърдено на общностно равнище, че досиетата се считат за удовлетворяващи по принцип изискванията за наличие на данни и информация, предвидени в приложение II, и изискванията, определени в приложение III към Директива 91/414/ЕИО, за най-малко един продукт за растителна защита, съдържащ засегнатото активно вещество,
(5)
Настоящото решение не следва да засяга правото на Комисията да изисква от заявителя да представи допълнителни данни и информация с цел изясняване на определени пунктове от досието.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засяга член 6, параграф 4 от Директива 91/414/ЕИО, досиетата, отнасящи се до активните вещества, определени в приложението към настоящото решение, които бяха представени на Комисията и на държавите-членки, с оглед на това да бъде получено включване на тези вещества в приложение I към посочената директива, удовлетворяват по принцип изискванията за наличието на данни и информация, определени в приложение II към същата директива.
Досиетата, освен това, удовлетворяват изискванията за данни и информация, определени в приложение III към посочената директива, по отношение на един продукт за растителна защита, съдържащ активното вещество, като се вземат под внимание предложените употреби.
Член 2
Докладващите държави-членки осъществяват подробния преглед на въпросните досиета и докладват пред Европейската комисия за заключенията от техните прегледи, придружени от всякакви възможни препоръки относно включването или невключването на засегнатото активно вещество в приложение I към Директива 91/414/ЕИО и всички свързани с това условия, във възможно най-кратки срокове и най-късно в рамките на срок от една година от датата на публикуването на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 31 август 2006 година.